Для фінансавання культурных праектаў за кошт сродкаў фонду Прэзідэнта Рэспублікі Беларусь па падтрымцы культуры і мастацтва дзяржаўныя органы, арганізацыі культуры, установы адукацыі, грамадскія аб’яднанні і іншыя арганізацыі падаюць у Міністэрства культуры **наступныя дакументы**:

заяўку на фінансаванне культурнага праекта;

каштарыс расходаў;

заключэнні, якія пацвярджаюць зацікаўленасць арганізацый   
у рэалізацыі культурнага праекта, стварэнні твора сцэнічнага мастацтва   
або вяртанні культурнай каштоўнасці, набыцці кніжнага помніка (**не менш за два заключэнні)**;

копію статута арганізацыі (за выключэннем дзяржаўных органаў)   
без натарыяльнага засведчання (іншага ўстаноўчага дакумента пры ажыццяўленні дзейнасці не на падставе статута);

копіі дакументаў, якія сведчаць **асобу аўтара** культурнага праекта або твора сцэнічнага мастацтва і **кіраўніка** арганізацыі;

абгрунтаваную праграму навукова-даследчых і праектных работ   
або навукова-праектную дакументацыю на выкананне рэстаўрацыйна-аднаўленчых работ на гісторыка-культурных каштоўнасцях ***(з заяўкай  
на рэалізацыю мер, накіраваных на выкананне рамонтна-рэстаўрацыйных работ на матэрыяльных гісторыка-культурных каштоўнасцях, ажыццяўленне іншых мерапрыемстваў па зберажэнні  
і памнажэнні гісторыка-культурнай спадчыны)***;

тэкст п’есы, лібрэта ***(з заяўкай на стварэнне твора сцэнічнага мастацтва)***;

копію, фота- ці відэавыяву культурнай каштоўнасці, кніжнага помніка ***(з заяўкай на вяртанне культурнай каштоўнасці, набыццё кніжнага помніка).***

Заяўкі арганізацый, якія падпарадкоўваюцца рэспубліканскім органам дзяржаўнага кіравання, належаць узгадненню з адпаведнымі органамі дзяржаўнага кіравання, іншых прэтэндэнтаў – з абласнымі (Мінскім гарадскім) выканаўчымі камітэтамі.

У адпаведнасці з пунктам 9 Палажэння аб фондзе Прэзідэнта Рэспублікі Беларусь па падтрымцы культуры і мастацтва, зацверджанага Указам Прэзідэнта Рэспублікі Беларусь ад 13 снежня 2004 г. № 601, Міністэрства культуры мае права запатрабаваць у арганізацый іншыя матэрыялы, неабходныя для прыняцця саветам фонду Прэзідэнта Рэспублікі Беларусь па падтрымцы культуры і мастацтва абгрунтаванага рашэння аб падтрымцы заяўкі.

**Дадатковыя матэрыялы:**

рэжысёрская эксплікацыя, эскіз мастацкага рашэння спектакля (сцэнаграфія), пратакол мастацкага савета тэатра аб мэтазгоднасці ўключэння твора ў рэпертуар ***(з заяўкай на стварэнне твора сцэнічнага мастацтва)*;**

даведкі-аб’ектыўкі на **аўтара** культурнага праекта або твора сцэнічнага мастацтва і **кіраўніка** арганізацыі;

інфармацыя аб культурным праекце ў выглядзе табліцы **(накіроўваецца ў Word-фармаце на электронны адрас: 146@kultura.gov.by)**;

фотаздымкі, якія наглядна дэманструюць змест і мэты культурнага праекта **(накіроўваюцца ў Word-фармаце на электронны адрас: 146@kultura.gov.by)**.

Заяўка і матэрыялы прадстаўляюцца ў Міністэрства культуры   
ў асобнай папцы, да якой дадаецца пісьмо-хадайнічанне абласнога (Мінскага гарадскога) выканаўчага камітэта, рэспубліканскай арганізацыі культуры аб фінансаванні культурнага праекта за кошт сродкаў Прэзідэнта Рэспублікі Беларусь па падтрымцы культуры і мастацтва.